Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -8. …
18 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -8.00 จุด (-0.49%) ปิดภาคเช้าที่ 1,617.57 จุด ด้วยมูลค่าการซื้อขาย 18,697.14 ล้านบาท
Most Positive Impact: PTTEP (+0.58 จุด), BAY (+0.36 จุด), VGI (+0.17 จุด)
Most Negative Impact: PTT (-2.1 จุด), AOT (-1.05 จุด), CPALL (-0.88 จุด)
ตลาดหุ้นไทยปรับตัวลดลงโดยกลุ่มอุตสาหกรรมส่วนใหญ่ปรับตัวลดลงแทบทุกกลุ่ม เช่น กลุ่มพลังงาน(-2.33 จุด) พาณิชย์(-1.42 จุด) ขนส่ง(-1.39 จุด) และกลุ่มอาหาร(-0.72 จุด) เป็นต้น
ตลาดหุ้นต่างประเทศเคลื่อนไหวในทิศทางเชิงบวกโดย จีน(+1.39%) ญี่ปุ่น(+0.56%) ออสเตรเลีย(+0.3%) อินโดนีเซีย(+0.26%) อินเดีย(+0.16%) ฟิลิปปินส์(+0.14%) เป็นผลมาจากความคืบหน้าประเด็นข้อพิพาทการค้าสหรัฐฯ-จีน และความคาดหวังต่อมาตรการกระตุ้นเศรษฐกิจของจีน
แนวโน้มตลาดบ่าย
SET Index มีทิศทางการเคลื่อนไหวสวนทางกับตลาดหุ้นในภูมิภาคคาดว่านักลงทุนต่างชาติขายลดความเสี่ยงจากการเมืองการเลือกตั้ง ให้กรอบการเคลื่อนไหวภาคบ่ายที่ 1,615 -1,625 จุด มองว่าปลายสัปดาห์ตลาดจะให้น้ำหนักกับผลการประชุมนโยบายการเงินของธนาคารกลางสหรัฐฯซึ่งน่าจะมีโทนที่ผ่อนคลายส่งผลให้ตลาดฟื้นตัว ดังนั้นการปรับตัวลงเป็นจังหวะในการทยอยสะสม
หุ้นแนะนำภาคบ่ายเลือกหุ้นขนาดใหญ่ที่ถูกแรงขายลงมา มีโอกาสถูกซื้อคืน เช่น CPALL PTT AOT
ประเด็นเศรษฐกิจที่น่าติดตามในสัปดาห์นี้ วันพุธมีการประชุม กนง. เพื่อกำหนดนโยบายการเงิน วันพฤหัสฯติดตามแถลงการประชุมนโยบายการเงินของธนาคารกลางสหรัฐฯ ต่อด้วยกระทรวงพาณิชย์ไทยจะมีการรายงานตัวเลขดุลการค้าของไทยประจำเดือน ก.พ. วันศุกร์ติดตาม PMI ภาคการผลิตประจำเดือน มี.ค. ของทั้งฝั่งยูโรโซนและสหรัฐฯ
หุ้นแนะนำ ADVANC BJC STEC